उनले भने– ‘हामी लोकतन्त्रमा गयौँ, गणतन्त्रमा गयौँ, खै त जनताले सुरक्षा पाएको ? हत्या, हिंसा, बलात्कारबाट देश गुज्रिरहेको छ, महँगी बढिरहेको छ, कालाबजारी बढिरहेको छ, मानवतावादको विघटन भइरहेको छ । नेतृत्वकर्ताले जनतालाई कहाँ आश्वस्त गर्न सके ? यी विषयलाई उहाँका कविताले विम्बका रूपमा बोलेका छन् ।’ कविले प्रस्तुत गरेको कवितामध्ये ड्रिमबार, बल्छी, सम्बन्धविच्छेद अहिलेको जल्दोबल्दो समस्या रहेको भन्दै अहिले महिलाले भन्दा पुरुषले सम्बन्ध विच्छेद गरिरहे र तिनीहरूबाट जन्मिएका सन्तानले एकसाथ बाबु र आमा नपाउने अवस्थालाई चित्रण गरिएको कविता उत्कृष्ट रहेको उनको भनाइ छ ।
